Coba ceritain soal Agama Yahudi Karaite dalam bahasa melayu

Yahudisme Karaite atau Karaisme (קָרָאִים [Qaraʾim, Qārāʾîm] (Pembaca [Kitab Suci])) ialah sebuah gerakan Yahudi yang diwarnai oleh pergantungan satu-satunya terhadap Tanakh sebagai kitab suci, dan penolakan Undang-Undang Lisan (Mishnah dan Talmud) sebagai halakha (Pengikatan Undang-undang yakni amalan keagamaan yang dikehendaki). Perkataan "Karaite" datang daripada perkataan Hebrew   yang bererti "Para Pembaca Kitab Suci". Nama ini dipilih oleh penganut Yahudimse mazhab Karaite untuk membezakan diri mereka daripada penganut Yahudisme Rabbi. Mereka berasal dari Baghdad, Iraq.

Apabila mentafsirkan Tanakh, kelompok Karaite akan berusaha untuk berpegang teguh pada makna lahiriah (p'shat) teks tersebut. Ini bertentangan dengan agama Yahudi Rabbi (Yahudisme Rabbi) yang menggunapakai kaedah-kaedah p'shat, remez ( implikasi atau petunjuk), drash ("tafsiran mendalam," yang berasaskan pada pemecahan perkataan-perkataan berasingan, sebagai contoh, pemecahan "be'ra'shit" kepada "beit" "ra'shit" yang bermaksud dua permulaan bagi) dan sod ("rahsia," makna teks yang lebih mendalam, lalu menghampiri Kabbalah). Pada zaman moden, agama Yahudi Karaite telah membentuk pertubuhan Yahudi bebasnya yang tersendiri, dan tidak tergolong dalam mana-mana pertubuhan Rabbi.

Pada satu masa, kelompok Karaite merupakan satu pecahan yang penting dalam populasi Yahudi.